जम्मू-कश्मीर. जम्मू-कश्मीर की पहली आईपीएस रुवेदा सलाम राज्य की पहली महिला आईएएस अफसर भी हैं। इंटरनेशनल वुमंस डे पर dainikbhaskar.com बता रहा है उनके डॉक्टर से आईएएस बनने की कहानी। बता दें कि आतंक के लिए कुख्यात कुपवाड़ा की रुवेदा 2013 में आईपीएस के लिए चुनी गईं थीं। वे चेन्नई में एसीपी हैं। कैसे बनी थी घाटी की पहली महिला IPS...
- रुवेदा के पिता उनसे अक्सर कहते थे कि उन्हें एक आईपीएस अफसर बनना है।
- पिता की बात उन्हें काफी प्रभावित करती थी और इसी से प्रेरणा लेकर रुवेदा ने आईपीएस बनने का सपना देखा और उसे पूरा किया।
- पोएट्री की शौकीन डॉक्टर रुवेदा ने श्रीनगर के सरकारी मेडिकल कॉलेज से एमबीबीएस की डिग्री ली है।
- एमबीबीएस की पढ़ाई के बाद उन्होंने मेडिकल में पोस्ट ग्रैजुएशन करने की बजाय एडमिनिस्ट्रेटिव सर्विस को चुना।
- 2013 में यूपीएससी के लिए क्वालिफाई किया और फिर घाटी की पहली मुस्लिम महिला आईपीएस बनीं।
पोएट्री की शौकीन डॉक्टर रुवेदा
- डॉक्टर रुवेदा घाटी की पहली महिला आईपीएस अधिकारी बनने के बाद, हैदराबाद में ट्रेनिंग पूरी की।
- लेकिन उनका मकसद आईएएस अफसर बनना था। उन्होंने अपनी मेहनत से यह मुकाम भी हासिल कर लिया।
- उन्हें पोएट्री का शौक है, वह नए-नए तरह के पकवान भी बनाती हैं।
- स्थानीय लोगों से मिलने और उनकी संस्कृति के बारे में जानने को काफी उत्सुक रहती हैं।
अपनी यूनिफॉर्म को लेकर क्या कहती हैं रुवेदा
- रुवेदा ने एक इंटरव्यू में कहा था कि, उन्हें देखकर शायद कश्मीर की बाकी लड़कियों को भी उनसे प्रेरणा मिले और वह भी नई दिशा की ओर बढ़ें।
- हैदराबाद में उन्होंने लड़कियों के लिए कई वर्कशॉप्स भी कंडक्ट किए हैं।
- उनके मुताबिक जब लड़कियां उन्हें यूनिफॉर्म में देखती हैं तो वह भी आईपीएस बनने की बात करती हैं।
- हालांकि वह इस बात को लेकर निश्चिंत नहीं कि उनके माता-पिता उन्हें इसकी मंजूरी देंगे या नहीं।
बदलनी है एक सोच
- डॉक्टर रुवेदा की मानें तो जैसे ही देश के बाकी हिस्सों में लोगों को मालूम चलता है कि आप कश्मीर से हैं तो उनके दिमाग में यह बात आ जाती है कि इसकी सोच देश के खिलाफ है।
- उन्हें इस मानसिकता को बदलना है और इसके लिए वह हमेशा कोशिश करती रहेंगी।
hin_Deva hin_Deva hin_Deva awa_Deva hin_Deva awa_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva